Diari Oficial de la Generalitat Valenciana


Sumari del DOGV 7398, del 07-11-2014 (2014/10406)

RESOLUCIÓ de 5 de novembre de 2014, de la Direcció General de Formació Professional i Ensenyances de Règim Especial, per la qual s'adjudiquen les ajudes econòmiques per al desenrotllament de la primera fase dels programes formatius de qualificació bàsica convocades per l'Orde 79/2014, de 25 de setembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7398

Data del DOGV
:   07-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10760


Data del document
:   05-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de novembre de 2014, de la Direcció General de Formació Professional i Ensenyances de Règim Especial, per la qual s'adjudiquen les ajudes econòmiques per al desenrotllament de la primera fase dels programes formatius de qualificació bàsica convocades per l'Orde 79/2014, de 25 de setembre. [2014/10709]  
Per l'Orde 79/2014, de 25 de setembre, de la Conselleria d'Educació, Cultura i Esport, es van convocar i es van aprovar les bases reguladores de les ajudes dels programes formatius de qualificació bàsica de la Comunitat Valenciana per al curs 2014-2015 (DOCV 23607, 29.09.2014).  
Examinades les sol·licituds d'ajudes presentades per les entitats sol·licitants i valorats els seus projectes socioeducatius en funció dels criteris i de les prioritats establits, d'acord amb el que s'indica en l'apartat sèptim de l'Orde 79/2014, de 25 de setembre, de la Conselleria d'Educació, Cultura i Esport.  
Vista la proposta de concessió d'ajudes que eleva la comissió de valoració dels programes formatius de qualificació bàsica creada a este efecte, en compliment del que es disposa en l'apartat deu de l'Orde 79/2014, de 25 de setembre, de la Conselleria d'Educació, Cultura i Esport.  
D'acord amb les competències establides per delegació amb la disposició final primera de l'Orde 79/2014, resolc:  
  
Primer  
1. Aprovar la concessió de subvencions per al desenrotllament de la primera fase de les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents destinades als ens territorials, a les mancomunitats i a les institucions sense ànim de lucre que figuren en cada un dels annexos I i II, per un import total d'1.062.131 euros i amb càrrec a la línia pressupostària T7875, corresponent a l'aplicació pressupostària 01.38.05.178.15.3, corresponent a l'exercici pressupostari 2014.  
2. Inadmetre les sol·licituds d'ajudes formulades pels ens territorials i per les entitats que figuren en l'annex III de la present resolució pels motius que s'hi indiquen.  
  
Segon  
Els programes formatius de qualificació bàsica es realitzaran en dos fases, segons el que disposa l'apartat onze de l'Orde 79/2014 ja esmentada.  
Per a l'aprovació de la segona fase, caldrà ajustar-se al que disposa l'apartat 12.7 de l'Orde 79/2914.  
Per als programes que figuren en els annexos I i II d'esta resolució, la presentació en la Conselleria d'Educació, Cultura i Esport de la documentació justificativa dels gastos corresponents a la primera fase haurà de realitzar-se fins al 20 de novembre de 2014.  
  
Tercer  
La primera fase finalitzarà el 31 de desembre de 2014.  
  
Quart  
A fi de poder portar a terme adequadament el procés d'escolarització i garantir el compliment dels preceptes establits en la Llei Orgànica de Protecció de Dades (LOPD), és necessari garantir tant la viabilitat dels suports informàtics com la responsabilitat i la confidencialitat sobre les dades i les informacions que es processen.  
Amb este objecte, hauran d'enviar-se per correu electrònic a l'adreça ?pfqbva.es?, en el termini de cinc dies a comptar de la publicació d'esta convocatòria, les dades següents:  
- Denominació del centre o entitat.  
- Municipi.  
- Denominació del programa.  
- Nom i cognoms del titular.  
- DNI o NIF.  
- Data naixement.  
- Adreça electrònica.  
  
Quint  
En el termini de quinze dies naturals des de la data d'inici del curs, les entitats beneficiàries procediran a la presentació en la Direcció General de Formació Professional i Ensenyances de Règim Especial de la documentació d'inici, que inclourà:  
a) Annex IV i annex V de la present resolució, omplits degudament i amb format electrònic.  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes establits en l'apartat setze de l'Orde 79/2014.  
c) Fotocòpia compulsada de la documentació acreditativa de la titulació i/o experiència professional de l'equip docent.  
d) En la modalitat de programes formatius de qualificació bàsica especial i en aquells programes que integren fins a un màxim de dos alumnes amb necessitats educatives especials, s'aportaran les certificacions de minusvalidesa i els informes psicopedagògics originals o compulsats d'una data no anterior a sis mesos comptats des de la data d'inici del programa.  
e) Fotocòpies compulsades de l'aval bancari i de la corresponent carta de pagament de fiança (Servici Territorial d'Hisenda) per al cas de entitats sense ànim de lucre que trien rebre la bestreta de 40 % en virtut de l'article 47 bis del text refós de la Llei d'Hisenda Pública.  
  
f) Escrit de notificació, firmat i segellat, en què s'especifique que la quantitat beneficiària anticipa l'import econòmic, justificant el gasto abans del 20 de novembre de 2014.  
g) Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, en què se n'indiquen l'origen i la quantitat.  
Esta documentació estarà disponible en l'adreça ?http://www.cece.gva.es/eva/val/fp\_pfcb.htm-   
«Programes formatius de qualificació bàsica».  
  
Sext  
La Conselleria d'Educació, Cultura i Esport queda facultada per a procedir a la minoració, o al reintegrament total si és el cas, de la subvenció concedida en els casos previstos en l'apartat quinze de l'Orde 79/2014, i l'entitat queda compromesa, en tot cas, al compliment del que establix l'apartat catorze de la mateixa orde, relatiu a les obligacions de les entitats beneficiàries.  
  
Sèptim  
1. L'entitat beneficiària queda obligada a justificar en un imprés normalitzat les quantitats aportades per a la realització del programa en la primera fase.  
2. La justificació del gasto ?parts A i B- es durà a terme per mitjà dels impresos normalitzats que figuren en la pàgina web de la Conselleria d'Educació, Cultura i Esport ?http://www.cece.gva.es/eva/val/fp\_pfcb.htm- «Programes formatius de qualificació bàsica», aportant nòmines, gastos socials, factures i rebuts originals o degudament confrontats i ordenats que acrediten el pagament material, així com la documentació acreditativa dels pagaments realitzats per mitjà d'extractes bancaris, dels quals només seran subvencionables aquells efectivament pagats. Igualment, serà imprescindible l'aportació de la dita justificació de la declaració de reintegraments a la Generalitat per a totes les entitats. Les entitats sense ànim de lucre aportaran també els certificats d'estar al corrent amb la Seguretat Social i les agències tributàries estatal i autonòmica o l'autorització expressa del sol·licitant a la Conselleria d'Educació, Cultura i Esport per a obtindre directament l'acreditació de les dites obligacions.  
3. Quan les activitats dels programes hagen sigut finançades amb la subvenció i a més amb fons propis o altres subvencions o recursos, hauran d'acreditar-se en la justificació l'import, la procedència i l'aplicació d'eixos fons a les activitats subvencionades.  
4. L'entitat beneficiària realitzarà un seguiment de la prossecució dels estudis i la inserció laboral dels participants en el programa, que, previ estudi per la comissió de valoració dels programes formatius de qualificació bàsica, servirà d'indicador per a avaluar en futurs exercicis la viabilitat de les dites accions en funció del col·lectiu al qual es dirigien i la modalitat d'actuació per la qual es va optar.  
  
Els resultats del dit seguiment podran ser incorporats en el termini màxim dels sis mesos posteriors a l'acabament del programa.  
  
Octau  
En compliment del que disposa l'apartat díhuit de la mencionada Orde 79/2914, el material imprés divulgatiu dels programes formatius de qualificació bàsica, així com la retolació de les instal·lacions on es duguen a terme estos programes, s'ajustaran al model i les instruccions indicades en l'annex VI d'esta resolució.  
  
Nové  
La realització dels programes formatius de qualificació bàsica es regirà pel que establixen l'Orde 79/29220 i totes les instruccions que dicte la Direcció General de Formació Professional i Ensenyances de Règim Especial. La primera fase dels dits programes formatius s'iniciarà a partir de l'1 de setembre de 2014, d'acord amb el que establix l'apartat 12.4 de l'Orde 79/2014.  
  
Deu  
Esta resolució produirà efectes l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició, o plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 5 de novembre de 2014.- El director general de Formació Professional i Ensenyances de Règim Especial: Marcial Díaz Garrigues.